Arranca una nova edició del programa de dinamització i sensibilització per a adolescents “Corresponsals”
01 d’octubre 2019

![](/media/b1rgv2sv/99-imagen-archivo-formacion-2018.jpg)​Imatge d'arxiu de les jornades de formació de corresponsals de 2018

​

La regidoria de Joventut i Infància ha posat en marxa una nova edició del programa Corresponsals, una iniciativa municipal dirigida a jóvens de 14 a 18 anys, dirigida a dinamitzar i sensibilitzar a la població adolescent en temes d'interés social, així com dinamitzar i programar activitats d'oci públic i alternatiu. Per a este curs 2019-2020, el departament compta amb 64 corresponsals dels sis instituts públics de la ciutat, a més d'altres centres de secundària o fins i tot joves del municipi escolaritzats en cicles formatius d'altres localitats. Estos alumnes també són l'enllaç entre la regidoria i els centres de secundària, i són ells els encarregats de fer de corretja de transmissió entre els jóvens del municipi i les activitats que es desenvolupen al Casal Jove i al Centre Cultural Mario Monreal.

Este programa de participació juvenil es desenvolupa des de fa més de vint anys a través de la regidoria de Joventut i Infància, i ha anat adaptant-se cada any als canvis i circumstàncies de la població juvenil. Per a este exercici, per exemple, i donada l'alta demanda de jóvens que desitgen participar en el projecte, s'han introduït millores que permeten al departament atendre millor estos adolescents i dur a terme iniciatives municipals. És el cas de la separació per grups.  

Tal com explica el regidor de Joventut i Infància, Guillermo Sampedro, **“els corresponsals són una extensió del Casal Jove als instituts, són la nostra veu a les aules i són els encarregats de donar a conéixer les activitats i programes de la regidoria i de l'ajuntament als centres de secundària. Son una part fonamental de la regidoria i sense ells i elles, no arribaríem a la gent jove i tampoc coneixeríem de primera mà quines són les necessitats, inquietuds i els problemes que tenen els adolescents”.**  

Al llarg del curs, l'equip de corresponsals tindrà unes sessions de formació, i aprendrà i desenvoluparà projectes sobre temes que els afecten tals com bullying, sexualitat, diversitat, medi ambient, addiccions o noves tecnologies. El projecte posa l'accent principalment en el protagonisme del jove, sent ells els principals protagonistes a decidir quins temes tractar i quines iniciatives desenvolupar després de treballar els diferents temes. Així, és possible que es duguen a terme iniciatives a nivell municipal, en el propi centre o en xarxes socials.  

D'altra banda, seran ells i elles els qui també posen en marxa, com fan des de 2013, el Programa d'oci Alternatiu Lluna Plena dirigit a joves majors de 14 anys. Durant el curs 2019-2020, es durà a terme una Lluna Plena al mes, completant un total de 8 al llarg del curs.  

En resum, els corresponsals efectuen tasques d'informació sobre les accions del Casal Jove als propis centres, atenent personalment les consultes i dubtes d'altres alumnes i donant resposta a les demandes informatives, a més de difondre i dinamitzar les activitats que desenvolupa la regidoria de Joventut dirigides als adolescents de Sagunt. També col·laboren amb el personal tècnic del Casal Jove en tallers, campanyes informatives i moltes altres activitats, com la celebració de ‘Halloween - La Nit de les Ànimes’, la carrera solidària d'UNICEF per a la celebració del dia universal dels drets del Xiquet, la cavalcada de nadal o el festival de cultura japonesa ‘Mangetsu’.​  

*   [](http://www.facebook.com/sharer.php?u=https://aytosagunto.es/va/actualitat/arranca-una-nova-edicio-del-programa-de-dinamitzacio-i-sensibilitzacio-per-a-adolescents-corresponsals/ "Facebook")
*   [](http://twitter.com/share?url=https://aytosagunto.es/va/actualitat/arranca-una-nova-edicio-del-programa-de-dinamitzacio-i-sensibilitzacio-per-a-adolescents-corresponsals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/arranca-una-nova-edicio-del-programa-de-dinamitzacio-i-sensibilitzacio-per-a-adolescents-corresponsals/ "Linked In")
*   [](mailto:?body=https://aytosagunto.es/va/actualitat/arranca-una-nova-edicio-del-programa-de-dinamitzacio-i-sensibilitzacio-per-a-adolescents-corresponsals/)